## Pravilnik o uvjetima i načinu izdavanja odobrenja za letenje inozemnih zrakoplova u hrvatskom zračnom prostoru

### NN 22/2004 (20.2.2004.), Pravilnik o uvjetima i načinu izdavanja odobrenja za letenje inozemnih zrakoplova u hrvatskom zračnom prostoru

# MINISTARSTVO MORA, TURIZMA, PROMETA I RAZVITKA

655

Na teme­lju članka 164. Zakona o
zračnom prometu (»Narod­ne novine«, broj 132/98), ministar mora, turizma,
prometa i raz­vit­ka uz suglasnost ministra va­njskih poslova i ministra obrane
donosi

## PRAVILNIK

### O UVJETIMA I NAČINU IZDAVANJA ODOBRENJA ZA LETENJE INOZEMNIH ZRAKOPLOVA U HRVATSKOM ZRAČNOM PROSTORU

PODRUČJE PRIMJENE

Članak 1.

Ovim Pravilnikom utvrđuju se
uvjeti i način izdava­nja odobre­nja za lete­nje inozemnih civilnih i inozemnih
državnih zrakoplova u hrvatskom zračnom prostoru.

POJMOVI

Članak 2.

Pojmovi koji se upotreb­ljavaju
u ovom Pravilniku imaju s­lje­deće znače­nje:

1.
odobre­nje za lete­nje: dopušte­nje zrakoplovu za let u hrvat­skom zračnom
prostoru i slijeta­nje na aerodrome u Republici Hrvatskoj,

2.
inozemni civilni zrakoplovi: zrakoplovi upisani u re­gistar civilnih zrakoplova
druge države, a obav­ljaju komercijalni prije­voz osoba ili stvari između dviju
ili više država,

3.
inozemni državni zrakoplovi: zrakoplovi upisani u re­gistar druge države koji
se u skladu s međunarodnim ugovorima upotreb­ljavaju u vojne, carinske i
policijske svrhe i zrakoplovi koji se upotreb­ljavaju isk­ljučivo za prijevoz
osoba koje uživaju poseban status,

4. ugovor o prijevozu (air
charter agreement/contract): dokument kojim se određuju opći i posebni uvjeti
prijevoza iz kojih proizlaze prava i obveze zračnog prijevoznika i naručite­lja
prije­voza,

5. operator zrakoplova: fizička
ili pravna osoba koja je vlasnik ili korisnik zrakoplova,

6. serija letova: niz od dva ili
više letova ugovorenih istim ugovorom o prijevozu.

LETENJE INOZEMNIH ZRAKOPLOVA
U HRVATSKOM ZRAČNOM PROSTORU

Članak 3.

(1) Inozemni zrakoplovi smiju
letjeti u hrvatskom zračnom prostoru samo na teme­lju odobre­nja, osim ako
međunarodnim ugovorom koji obvezuje Republiku Hrvatsku nije drukčije utvr­đeno.

(2)
Odobre­nje iz stavka 1. ovoga članka izdaje:

1.
za inozemne državne zrakoplove, ministarstvo nadležno za va­njske poslove, uz
suglasnost ministarstva nadležnog za poslove obrane i ministarstva nadležnog za
poslove civilnoga zračnog prometa.

2.
za inozemne civilne zrakoplove, ministarstvo nadležno za poslove civilnoga
zračnog prometa.

(3)
Odobre­nje iz stavka 1. ovoga članka može biti:

1.
odobre­nje za ulazak (let),

2.
odobre­nje za obav­lja­nje prijevoza (linijskog ili povremenog).

SLIJETANJE I UZLIJETANJE
ZRAKOPLOVA U MEĐUNARODNOM ZRAČNOM PROMETU

Članak 4.

(1)
Inozemni zrakoplovi koji ulaze na teritorij Republike Hrvatske ili napuštaju
teritorij Republike Hrvatske prvo slijeta­nje ili zad­nje uzlijeta­nje izvode
na međunarodnim aerodromima.

(2)
Iznimno od odredbe članka 1. ovoga članka, prvo slijeta­nje ili zad­nje
uzlijeta­nje zrakoplova koji ulaze na teritorij Repub­like Hrvatske ili
napuštaju teritorij Republike Hrvatske, dopušteno je i na drugim aerodromima za
javni ili posebni zračni promet ako operator aerodroma osigura, na drugi način
i na vlastiti trošak, provedbu propisa o prelasku državne granice.

PRELET I TEHNIČKO SLIJETANJE

Članak 5.

(1)
U svrhu preleta teritorija Republike Hrvatske i tehničkog slijeta­nja na
teritorij Republike Hrvatske u redovnom i povremenom zračnom prometu nije
potrebno odobre­nje ako je zrakoplov odnosno operator zrakoplova re­gistriran u
državi članici Organizacije međunarodnog civilnog zrakoplovstva (ICAO) ili ako
je zrakoplov odnosno operator zrakoplova re­gistriran u državi s kojom
Republika Hrvatska ima sklop­ljen međunarodni ugovor o zračnom prometu u kojem
se re­gulira i prelet teritorija Republike Hrvatske.

(2)
Odredbe stavka 1. ovoga članka ne primje­njuju se na prelet teritorija
Republike Hrvatske i tehničkog slijeta­nja na teritorij Republike Hrvatske
inozemnih državnih zrakoplova koji se upotreb­ljavaju u vojne, carinske i
policijske svrhe.

LETOVI
ZA KOJE NIJE POTREBNO ODOBRENJE

Članak 6.

Odobre­nje nije potrebno za:

1. letove inozemnih civilnih
zrakoplova u povremenom prometu čiji broj komercijalno iskoristivih sjedala ne
prelazi 10,

2. letove inozemnih civilnih
zrakoplova u povremenom prometu čiji komercijalno iskoristivi kapacitet robnog
odje­ljka ne prelazi 300 kilograma,

3. letovi inozemnih civilnih
zrakoplova koje operator zrakoplova u planu leta deklarira kao nekomercijalni
let – prijevoz za vlastite potrebe (private flight),

4. zrakoplove iz civilnog re­gistra
koji se upotreb­ljavaju isk­ljučivo za prijevoz osoba koje uživaju poseban
status.

5. hitne medicinske letove,

6. let zrakoplovom u uvjetima
potrebe slijeta­nja u nuždi,

7. let zrakoplovom u humanitarne
svrhe,

8. let zrakoplovom u svrhu
potrage i spašava­nja.

PRIJEVOZ OPASNIH TVARI

Članak 7.

(1) Na prijevoz opasnih tvari u
zračnom prometu primje­njuju se odredbe posebnih propisa kojima se uređuje
prijevoz opasnih tvari.

(2) Kada se u zrakoplovu nalaze
opasne tvari, operator zrakoplova dužan je to naznačiti u zahtjevu za odobre­nje.

ZAHTJEV
ZA IZDAVANJE ODOBRENJA ZA LINIJSKI ZRAČNI PROMET

Članak 8.

(1) Zahtjev za izdava­nje odobre­nja
za obav­lja­nje linijskog zračnog prometa podnosi operator zrakoplova pisanim
putem u obliku reda lete­nja, petnaest dana prije prvog leta.

(2) Zahtjev za izdava­nje odobre­nja
treba sadržavati podatke koji su važni za izvrše­nje leta i izdava­nje odobre­nja
i to:

1. naziv operatora zrakoplova,

2. broj leta,

3. tip i re­gistracijske oznake
zrakoplova,

4. kapacitet zrakoplova,

5. tjedni raspored lete­nja,

6. mjesto uzlijeta­nja i slijeta­nja
zrakoplova.

(3) Zahtjev za izdava­nje odobre­nja
podnosi se posebno za ­ljetni i posebno za zimski red lete­nja.

ZAHTJEV
ZA IZDAVANJE ODOBRENJA ZA POVREMENI PROMET

Članak 9.

(1)
Zahtjev za izdava­nje odobre­nja za povremeni promet pod­nosi operator
zrakoplova pisanim putem i to za:

1.
letove u povremenom zračnom prometu: dva radna dana prije leta.

2.
seriju letova u povremenom zračnom prometu: petnaest dana prije prvog leta,

(2)
Zahtjev za izdava­nje odobre­nja treba sadržavati podatke koji su važni za
izvrše­nje leta i izdava­nje odobre­nja i to:

1.
naziv operatora zrakoplova,

2.
broj leta,

3.
tip i re­gistracijske oznake zrakoplova,

4.
svrha leta,

5.
vremenska distribucija lete­nja (po danima, tjednima, mje­se­cima),

6.
ruta lete­nja.

UVJETI
ZA IZDAVANJE ODOBRENJA

Članak 10.

(1)
U svrhu izdava­nja odobre­nja, operator zrakoplova dužan je priložiti s­ljedeće
dokumente:

1.
Svjedo­džbu o sposobnosti zračnog prijevoznika – ili bilo koju drugu potvrdu
zrakoplovnih vlasti države u kojoj je operator zrakoplova re­gistriran da je
ovlašten za obav­lja­nje određene djelatnosti *(Air Operator Certificate
(AOC) ili Declaration of Competency),*

2.
Potvrdu kojom zrakoplovne vlasti države u kojoj je operator zrakoplova re­gistriran
definiraju uvjete pod kojima se djelatnosti zrakoplovom obav­ljaju *(Specific
Operating Provisions (S. O. P.),*

3.
Svjedo­džbu o re­gistraciji zrakoplova – potvrdu zrakoplov­nih vlasti države u
kojoj je operator zrakoplova re­gistriran o upisu zrakoplova u re­gistar
zrakoplova te države *(Certificate of Re­gistration),*

4.
Svjedo­džbu o plovidbenosti zrakoplova – potvrdu zrakoplovnih vlasti države u
kojoj je operator zrakoplova re­gistriran kojom se dokazuje da zrakoplov udovo­ljava
propisanim uvjetima za sigurnu zračnu plovidbu *(Certificate of
Airwothiness),*

5.
Svjedo­džbu o buci zrakoplova – potvrda zrakoplovnih vlasti države u kojoj je
operator zrakoplova re­gistriran kojom se dokazuje da zrakoplov udovo­ljava
propisanim uvjetima u svezi emisije buke *(Noise Certificate),*

6.
Policu osigura­nja – dokaz da je zrakoplov osiguran od nanoše­nja štete trećim
osobama kao i da je osigura­nje izvršeno u skladu s propisanim iznosima*(Certificate of Insurance).*

(2)
Dokumenti iz stavka (1) ovoga članka se ne moraju tražiti ukoliko je na drugi
način moguće utvrditi va­ljanost istih.

(3)
Za odobrava­nje letova u povremenom zračnom prometu, može se tražiti i Ugovor o
prijevozu ako:

1.
postoji mogućnost ugrožava­nja interesa hrvatskih zračnih prijevoznika,

2.
postoji više zainteresiranih operatora za let, a u ci­lju zaštite korisnika
usluge.

(4)
Operator zrakoplova dužan je dostaviti na odobrava­nje i sve naknadne promjene
koje se odnose na odobreni let.

(5)
U slučaju pojedinačnog leta ili serije ma­nje od pet čarter letova, nije
potrebno prethodno miš­lje­nje hrvatskih zračnih prijevoznika ukoliko se radi o
3. i 4. zračnoj slobodi.

(6)
U slučaju zahtjeva operatora zrakoplova za korište­nje 5. zračne slobode,
zatražit će se miš­lje­nje hrvatskih zračnih prije­voznika.

IZDAVANJE ODOBRENJA

Članak 11.

(1) Odobre­nje se izdaje
operatoru zrakoplova u pisanom obliku, a treba sadržavati određene podatke o
letu koje podnosi operator zrakoplova, kao i broj odobre­nja.

(2) Sadržaj odobre­nja prikazan
je u dodatku 1. ovoga Pravil­nika i čini nje­gov sastavni dio.

IZDAVANJE ODBIJENICE

Članak 12.

(1) Odobre­nje za lete­nje neće
se izdati ako:

1. operator zrakoplova ne
dostavi tražene podatke i preslike va­ljanih dokumenata,

2. operator zrakoplova nema
ovlašte­nje za obav­lja­nje zatražene djelatnosti,

3. bi obav­lja­njem djelatnosti
mogao biti ugrožen interes hrvatskih zračnih prijevoznika.

(2) U slučajevima iz stavka 1.
ovoga članka izdaje se Odbijenica čiji je sadržaj prikazan u dodatku 2. ovoga
Pravilnika i čini ­nje­gov sastavni dio.

POSEBNE ODREDBE U SVEZI S
IZDAVANJEM ODOBRENJA ZA LETENJE INOZEMNIH DRŽAVNIH ZRAKOPLOVA

ZAHTJEV ZA IZDAVANJE
ODOBRENJA ZA LETENJE U HRVATSKOM ZRAČNOM PROSTORU ZA INOZEMNE DRŽAVNE
ZRAKOPLOVE

Članak 13.

(1) Zahtjev za izdava­nje odobre­nja
za lete­nje u hrvatskom zračnom prostoru za inozemne državne zrakoplove dostav­lja
se diplomatskim putem ministarstvu nadležnom za va­njske poslove:

1. pet radnih dana prije
planiranog leta

2.
sedam radnih dana prije planiranog leta ukoliko se zrakoplovom prevoze opasne
tvari.

(2)
Zahtjev za izdava­nje odobre­nja treba sadržavati podatke koji su važni za
izvrše­nje leta, a kako je to navedeno u Obrascu zahtjeva (Diplomatic Clearance
Application Form), a čiji je sadržaj prikazan u dodatku 3. ovoga Pravilnika i
čini ­nje­gov sastav­ni dio.

UVJETI ZA IZDAVANJE ODOBRENJA

Članak 14.

U svrhu izdava­nja odobre­nja,
od podnosite­lja zahtjeva zatražit će se ispu­nje­nje recipročnih uvjeta koje
konkretna država traži za izdava­nje odobre­nja za letove hrvatskih državnih
zrakoplova.

IZDAVANJE
ODOBRENJA

Članak 15.

Odobre­nje
se izdaje podnosite­lju zahtjeva diplomatskim putem u pisanom obliku dostavom
Obrasca zahtjeva iz dodatka 3. ovoga Pravilnika (Diplomatic Clearance
Application Form) u koji se upisuje broj diplomatskog odobre­nja za
prelet/slijeta­nje (Diplomatic Overflight/Landing Clearance Number).

USKRAĆIVANJE
IZDAVANJA ODOBRENJA

Članak 16.

(1)
Odobre­nje za lete­nje neće se izdati ukoliko:

1.
nisu dostav­ljeni potpuni i traženi podaci o letu

2.
nije riječ o letu inozemnog državnog zrakoplova

3.
ukoliko ministarstvo nadležno za va­njske poslove ne dobije suglasnost iz
članka 3. stavak 2. točka 1. ovoga Pravilnika

4.
ukoliko bi se izdava­njem odobre­nja kršile međunarodno preuzete obveze.

(2)
U slučajevima iz stavka 1. ovoga članka, ministarstvo nadležno za va­njske
poslove diplomatskim putem izvješćuje podnosite­lja zahtjeva o uskraćiva­nju
izdava­nja odobre­nja.

IZDAVANJE GODIŠNJEG ODOBRENJA

Članak 17.

(1)
Za letove inozemnih državnih zrakoplova može se izdati i godiš­nje odobre­nje
isk­ljučivo na osnovu uzajamnosti.

(2)
Postupak izdava­nja godiš­nje­g odobre­nja vodi ministarstvo nadležno za va­njske
poslove s diplomatskom misijom/konzularnim uredom države podnosite­ljice
zahtjeva odnosno diplomatska misija/konzularni ured Republike Hrvatske u
inozemstvu s nadležnim tijelima države s kojom se na osnovu uzajamnosti traži
izdava­nje godiš­nje­g odobre­nja.

(3)
Godiš­nje odobre­nje može se izdati i na zahtjev među­na­rod­ne organizacije
ako Republiku Hrvatsku na izdava­nje takvog odobre­nja obvezuju preuzete
obveze.

(4)
U postupku utvrđiva­nja uzajamnosti za izdava­nje godiš­nje­g odobre­nja u
odnosu na svaku konkretnu državu, uz ministarstvo nadležno za va­njske poslove
sudjeluje ministarstvo nadležno za poslove obrane i ministarstvo nadležno za
poslove civilnoga zračnog prometa.

ZAVRŠNE ODREDBE

Članak 18.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-01/03-02/44
Urbroj: 530-01-04-8
Zagreb, 12. ve­ljače 2004.

Ministar
mora, turizma, prometa i razvitka
**Božidar Kalmeta, dipl. ing.,** v. r.

![](dodatni/349408.gif)
![](dodatni/349409.gif)
![](dodatni/349410.gif)

Pravilnik, NN 22/2004-655